#

**Public Health, Area B**

Dublin South, Kildare, West Wicklow

Dr Steevens’ Hospital, Dublin 8, D08 W2A8.

Laois, Offaly, Westmeath, Longford

HSE Area Office, Arden Road, Tullamore,

Co. Offaly, R35 TY28.

**Sláinte Poiblí, Ceantar B**

Baile Átha Cliath Theas, Cill Dara, Cill Mhantáin Thiar

Ospidéal an Dr Steeven, Baile Átha Cliath 8, D08 W2A8.

Laois, Uíbh Fhailí, An Iarmhí, An Longfort

Oifig Ceantar FSS, Bóthar Ardáin, Tulach Mhór,

Co. Uíbh Fhailí, R35 TY28.

 **تلفون**: 057 9359891 **ایمل**: PublicHealth.AreaB@hse.ie | [www.hse.ie/publichealth](http://www.hse.ie/publichealth) [*@PublicHealthB*](https://twitter.com/PublicHealthB)

تاریخ:

**دعامې روغتیا مهمه خبرتیا دهغوي لپاره چې په ( CENTRE NAME )**

**په ډیپټریا ناروغۍ اخته کس سره په تماس کې شوي**

محترم اوسیدونکیه،

تاسو دیو چاسره په تماس کې شوي یاست چې د ډیپتیریا په نوم ناروغي لري. ستاسو په دې ناروغۍ د اخته کیدو خطر کم دی. مونږ مشوره ورکوو چې تاسو باید انټي بیوټیک وخورئ ترڅو په د ډیپتیریا ناروغۍ د اخته کیدو خطر کم کړئ.

د عامې روغتیا/طبي ټیم یو غړی به له تاسو سره په اړیکه کې وي.

هغوی به:

* وګوري چې ایا تاسو د ډیپتیریا ناروغۍ نښې لرئ
* ستاسو د پوزې ، ستوني او د پوستکي د زخمونو مایع سواب ( نمونه ) چې تاسو باید د ډیپتیریا لپاره پرې معاینه شئ واخلي
* تاسوته به انټي بیوټیکونه تجویز کړئ ترڅو د ډیپتیریا ناروغۍ خطر کم کړي
* وبه ګورئ چې که چیرې تاسو د ډیپتیریا پروړاندې واکسین شوي یاست او د اړتیا په صورت کې به ستاسو لپاره د ډیپتیریا اضافي واکسین تنظیم کړئ. دا په ځانګړې ډول مهم دی که چیرې تاسو واکسین شوي نه یاست، یا که تاسو ډاډه نه یاست چې کوم واکسینونه تاسو ترلاسه کړي دي
* تاسو ته به در راتلونکو اقداماتو په اړه مشوره درکړي.

که څه هم تاسو لپاره تجویز شوي انټي بیوټیکونه په ډیپتیریا ناروغۍ ستاسو د اخته کېدو خطر کموي، خو خطر په بشپړه توګه له منځه نه وړي. نو که په تاسوکې د ډیپتیریا انفیکشن کومې نښې رامینځته شي، نو دا خورا مهمه ده چې تاسو باید سمدستي دیو ډاکټر لخوا معاینه شئ او دا لیک ورته وښایاست. دا د دې لپاره چې تاسو کولی د ډیپتیریا انفیکشن لپاره ځان معاینه کړئ، او د اړتیا په صورت کې ستاسو درملنه وشي.

تاسو باید د هغو خلکو سره د تماس څخه ډډه وکړئ چې په بشپړ ډول واکسین شوي ندي تر هغه چې ستاسو د ډیپتیریا ناروغۍ د ټیسټ نتیجه نوي راغلي، دا پدې مانا ده چې ستاسو باید په کوټه کې پاتې شئ، په شمول د غذا خوړو لپاره، او په خپل د اوسیدو ځای کې عامه ځایونوته دتګ څخه ډډه وکړئ.

مهرباني وکړئ ضمیمه شوي د معلوماتی پاڼه ولولئ کوم چې تاسو ته د ډیپتیریا په اړه معلومات درکوي.

په درنښت،

\_\_\_\_\_\_\_\_\_\_\_\_\_\_\_\_\_\_

ډاکتر [*insert name ]*

په عامه روغتیا کې طبی مشاور

**د ډیپتیریا معلوماتی پاڼه**

**ډیپتیریا څه شی دی؟**

ډیپتیریا یو جدي انتان دی چې معمولا د ستوني درد سره پیل کیږي او د تنفسي ستونزو لامل کیدی شي. ځینې ​​وختونه دا کولی شي په پوستکي اغیزه وکړي.

**د ډیپتیریا نښې او علایم څه دي؟**

 تر ټولو عام نښې نښانې عبارت دي له:

* ستونی: د ستونی درد، د اشتها کموالی او لږ تبه، د غاړې پړسوب، تنفسی مشکل
* پوزه: له پوزې مایع خارجېدل او سطحي ټپونه یا زخمونه
* پوستکی: زخمونه او لږژور ټپونه

**دا ناروغي څومره جدي ده؟**

ډیپتیریا وژونکي کیدی شي - د 5٪ څخه تر 10٪ د ډیپتیریا ناروغان مړه کیږي، حتی که په سمه توګه درملنه یې هم وشي. که بې درملنې پاتې شي، دا ناروغۍ حتی له دې هم د ډیرو ژوند اخلي.

**د ډیپتیریا درملنه او تشخیص څنګه کیږي؟**

که تاسو د پورتنیو نښو څخه کومه یو لرئ نو تاسو باید د یو ډاکترلخوا د معاینې او درملنې لپاره د وکتل شئ.

ډاکټر یا نرس به د ډیپتیریا معاینه کولو لپاره یو سواب (نمونه) واخلي. په درملنه کې انټي بیوټیکونه شامل دي او که چیرې ډیپتیریا تایید شي، د زهرو ضد( انټي ټوکسین ) درملو ته کیدای شي اړتیا پېشه شي.

**ډیپتیریا څنګه خپریږي؟**

ډیپتیریا د تنفسي څاڅکو سره د تماس له لارې د ډیپتیریا لرونکي شخص یا هغه څوک چې باکتریا لیږدوي د ټوخي او پرنجي له لارې خپریږي. ځینې ​​وختونه، خپریدل ممکن د هغو شیانو له لارې هم پېښ شي چې په ناروغۍ د اخته خلکو د پوستکي له زخمونو اویا ټپونو سره په تماس کې شوي وي.

**د ډیپتیریا مخنیوی څنګه دی؟**

د ډیپتیریا د مخنیوي ترټولو مؤثره لاره د واکسین کول دي.

**د ډیپتیریا واکسین په څو دوزونو کې سپارښتنه کیږي؟**

په آیرلینډ کې، لږترلږه 5 دوزه واکسین چې د ډیفتیریا توکسایډ لرونکي دي سپارښتنه کیږي.

دهغو کسانولپاره چې په ناروغۍ د اخته کیدو ځانګړي خطر کې وي دمعافیت ساتلو لپاره اضافی بوسټر( معافیت لوړنکي ) واکسین ته اړتیا لیدل کیدای شي.

د واکسین کولو په اړه نور معلومات په آیرلینډ کې د روغتیا خدماتو ادارې (HSE) د ملي معافیت دفتر څخه ترلاسه کیدای شي کوم چې په آیرلینډ کې د ماشومانو، لویانو او روغتیا پاملرنې متخصصینو لپاره د HSE واکسین کولو پروګرامونو په اړه تازه معلومات چمتو کوي.